נחל תבור

[ממוזער|[נחל תבור בקיץ ובסתיו וברוב האביב]]
**נַחַל תָּבוֹר** (בערבית: **[[ואדי]] אל־בִּירָה**) הוא נחל איתן בגליל התחתון, שמוצאו באזור הר כסולות שבהרי נצרת, זורם לכיוון דרום-מזרח ונשפך אל נהר הירדן סמוך לתל שושן וסמוך לקיבוץ גשר, כ־3 ק"מ מדרום לנהריים. בדרכו הוא עוקף את הר תבור ומנקז אליו יובלים רבים, המרכזי מבניהם הוא נחל השבעה. הנחל מהווה גבול גאוגרפי בין רמת סירין לרמת כוכב. בקטע התחתון של הנחל, הנכלל בתחום שמורת הטבע "נחל תבור" נובעים שלושה מעיינות: עין רכש, עין זאב ועין שחל.

## הידרוגרפיה
אורכו של נחל תבור הוא כ־31 ק"מ ושטח אגן היקוותו כ־208 קמ״ר. כמות המשקעים השנתית הממוצעת בו היא 350–400 מ"מ במזרחו, בקטע התחתון של הנחל, ועולה עד 600 מ"מ במערבו, בהרי נצרת. הספיקה השנתית הממוצעת שלו עומדת על כ־5.5 מיליון מ"ק (שנים 1949–1960). באביב זרימת המים מוערכת בכ־10 מ"ק/שעה, ובמהלך חודשי הסתיו פוחתת הזרימה לכ־5 מ"ק/שעה בלבד.

רוב המים הזורמים בו הם מי שיטפונות, כאשר הזרימה הקבועה בו היא מעטה. מופע הזרימה אינו רציף בשנים האחרונות וזאת כתוצאה מתפיסת חלק מהמים לאורכו. זרימת האיתן באפיק הנחל מתחילה באזור מאגר דברת–בית קשת, ונמשכת עד למפגש עם נחל כוכב במורד. במיקום זה נתפסים המים על ידי קיבוץ גשר. לעיתים מתווספת אל זרימת הבסיס זרימה של עודפי קולחין (מי ביוב) מהישובים באגן הניקוז. מקור זרימת הבסיס הוא במימי מעיינות מליחים ומי נקז חקלאי, וזאת כיוון שכל מימי המעיינות במעלה מאוחזים. במהלך חודשי הקיץ והסתיו אין זרימה רציפה עד לנהר הירדן.

## צומח
נחל תבור שוכן בשולי החבל הים תיכוני וצומחים בו זה לצד זה צמחים ים־תיכוניים וצמחי מדבר שהגיעו מבקעת הירדן.

הקטע המערבי של אגן נחל תבור הוא אזור הררי שכולל את מורדות הרי נצרת, הר דבורה, הר כסלות, הר תבור וגבעת המורה. באזור זה צומח חורש ים תיכוני שכולל אלון מצוי ואלה ארצישראלית, יער פארק של אלון תבור ולבנה רפואי ויער נטוע של עצי אורן ואקליפטוס. כמות המשקעים היא כ־500 מ"מ בשנה.

הקטע המזרחי, הכולל את רמת סירין, רמת כוכב ונחל תבור שביניהן, מתאפיין בצמחייה אינרו־טורנית. הצמחייה באזור דלה בעצים ושיחים בשל מיעוט המשקעים (350–400 מ"מ בשנה) והקרקע הבזלתית. העץ הנפוץ הוא שיזף מצוי שגדל לאורך הנחל ובאזורים לחים. צומחים גם אשל, פיקוס התאנה, תמר מצוי, מספר עצי אלה אטלנטית והעצים הנדירים שקד קטן־עלים ושיטה מלבינה. השיח הנפוץ הוא שיזף השיח, לצידו צומחים אטד אירופי, עוזרר קוצני, סירה קוצנית, קידה שעירה, שלהבית קצרת שיניים ומרווה ריחנית ובקצה המזרחי, הצמחים המדבריים רותם המדבר, מלחית אשונה, אוג קוצני וחלביב רתמי.

את ערוץ הנחל מלווים צמחי בית גידול לח דוגמת פטל קדוש, הרדוף הנחלים, קנה מצוי, לצידם שיח אברהם מצוי, עבקנה שכיח, ונענע משובלת וערבה מחודדת אשר צומחת בערוץ הנחל עצמו.

בסתיו פורחים במדרונות מבשרי החורף סתוונית היורה ובן חצב סתווני. בחורף מתכסים המורדות במרבד ירוק צפוף, ופורחים תורמוס ההרים, רקפת מצויה, כלנית מצויה, וחרדל. לקראת האביב ובמהלכו עולה פריחה צבעונית של עירית גדולה, חוטמית זיפנית, חרצית עטורה, נורית אסיה, פרג אגסני וכלך מצוי יחד עם זקנן שעיר, מלעניאל מצוי ושעורת התבור. בקיץ רוב הצמחייה קמלה ומתייבשת.

במדרון הסמוך לכוכב הירדן צומחים מינים נדירים כמו אלקנת הגליל, דוגון ירושלמי, טופח דביק ושלהבית הגלגל.

## חי
נחל תבור מהווה בית גידול לאוכלוסייה מגוונת של בעלי חיים, ביניהם:
* יונקים - צבי ארץ ישראלי, תן זהוב, צבוע מפוספס, שועל מצוי, פרסף גדול, חזיר בר, זאב מצוי, דרבן מצוי, גירית מצויה, שפן סלעים.
* עופות - חוגלות, דרור ספרדי, חוחית, עקב עיטי, חיוויאי.
* זוחלים - זיקית ים תיכונית, צפע מצוי, זעמן מטבעות, צב יבשה מצוי, צב ביצות מצוי, חרדון מצוי.
כמו כן מתקיימים גם דגים, דו-חיים ומינים רבים של פרוקי-רגליים, דוגמת סרטן הנחלים.

## אזהרות למטייל
בעבר, ואולי גם היום, היו מסתננים (מחבלים של פעם) עולים מירדן דרך נחל תבור לישובים הסמוכים והם היו יורים באנשים ואחרי שהם עזבו היה נותר הרס רב.

מדי פעם יש בדיקות ממשלתיות באיכות הסביבה בנחל תבור שמראות זיהום בקטריאלי במימיו העכורים של נחל תבור עקב צואה של בקר שרועה בנחל.

לנחל תבור יכולים להגיע 4000 תיירים ביום כך שהחנייה נסגרת ב-8-11 בבוקר.

יש ליד אפיקו העליון של נחל תבור (שלא נכלל בשמורה) שדות חקלאיים רבים (וזאת בכל אגן הניקוז שלו) שבהם משתמשים בדשנים **וריסוסים רעילים** שפוגעים עוד יותר באיכות מימיו הירודה של נחל תבור בלי קשר.

על פי **''אגן נחל תבור-תכנית אב",** הישובים: שיבלי, דבוריה ואום אל ע'נם מזרימים מי ביוב לנחל תבור ולאגן הניקוז שלו.*

מי הנחל חומים.

== שמורת נחל תבור ==
[[שמורת טבע|שמורת]] נחל תבור היא [[שמורת טבע]] המקיפה את מרבית [[אפיק (גאוגרפיה)|אפיקו]] של הנחל. תחילתה מעט צפונה מ[[קיבוץ]] [[גזית]], באזור [[תל רכש]] וסופה ב[[כביש 90]], קרוב לשפך הנחל ל[[נהר הירדן]].

במפגש נחל תבור עם נחל רכש נמצא [[תל רכש]] (*'אֲנָחֲרָת** [[מקרא|המקראית]]), עיר שנכללה ב[[נחלת שבט יששכר]].

ניתן לטייל בשמורה בשני מסלולים: האחד הוא מסלול מעגלי, הכולל בתוכו את [[קניון (גאולוגיה)|קניון]] ה[[בזלת]], והשני מוביל לעין שחל, ועובר בחורשת [[שיטה מלבינה|השיטה המלבינה]], שנחל התבור הוא קצה גבול תפוצתה ה[[צפון|צפוני]], וב[[טחנת קמח|טחנות קמח]] מ[[האימפריה העות'מאנית|התקופה העות'מאנית]].

בתחילת 1963 נכללה השמורה ברשימה של 83 [[שמורת טבע|שמורות טבע]] מומלצות של ועדה שמונתה על ידי [[הקרן הקיימת|הקרן הקיימת לישראל (קק"ל)]] ו[[משרד החקלאות וביטחון המזון|משרד החקלאות]]. על פי ההמלצה, [[שמורת טבע|השמורה]] יועדה להיות בשטח של 8200 דונם. [[שמורת טבע|השמורה]] הוכרזה רשמית בדצמבר 1974.
[[קובץ:Valley railway - bridge over Tavor stream 5.jpg|ממוזער|ה[[גשר]] [[האימפריה העות'מאנית|העותמאני]] מעל נחל תבור]]

==זיהויו המקראי של הנחל==
ישנם [[מחקר|חוקרים]] הסבורים כי נחל תבור של ימינו הוא למעשה **נחל קישון** ה[[תקופת המקרא|מקראי]], או למצער המזרחי מבין שני הנחלים שנקראו כך ([[נחל קישון]] של ימינו נקרא ב[[ערבית]] - "אל־מוּקַטַע"). זאת בשל מספר טעמים:
# תחילתו של הנחל היא בסמוך לח'רבת קיסון, המזוהה עם [[ערי הלויים|עיר הלויים]] המקראית [[קישיון]] שבנחלת [[שבט יששכר]].
# [[אוסביוס מקיסריה]] (תחילת [[המאה ה-4]] לספירה) מציין ב[[אונומסטיקון]] כי קישון הוא שמו של נחל בסמוך להר תבור.
# [[אשתורי הפרחי]], חוקר הארץ מראשית [[המאה ה-14]], מציין בספרו [[כפתור ופרח]] כי נחל קישון נשפך לנהר הירדן מדרום ל[[ירמוך]], ונקרא בימיו "קיסון".
# [[יוסף בן מתתיהו]] מציין בספרו [[קדמוניות היהודים]] כי בני ישראל רדפו אחר גייסותיו של [[סיסרא]] בכיוון מזרח.
# התיאור המקראי של גריפת צבא סיסרא בנחל קישון מתאים יותר לערוצו הקניוני של נחל תבור מאשר לערוצו המישורי של נחל קישון של ימינו.
# במפות מ[[ימי הביניים]] ועד ראשית [[המאה ה-19]] מסומן נחל קישון כנחל שזורם מזרחה, באופן שמתאים למיקומו של נחל תבור.

== שימוש בנחל למטרות מלחמה ==
לפני מלחמת ששת הימים ואולי גם היום היו עולים מסתננים(מחבלים של פעם) באפיק הנחל מכיוון ירדן והיו נכנסים לישובים הסמוכים ויורים באנשים.

== יובלים ==


==גלריה==
<gallery mode="packed" heights="150">
קובץ:פריחה בערוץ נחל תבור.jpg|פריחה בנחל תבור
קובץ:Nahal Tavor Basalt Canyon-2.jpg|נחל תבור ברוב ימות השנה
קובץ:Nahal tavor (18508166313).jpg|נחל תבור ב[[פסח]]
קובץ:Tel Rekhesh - 2.jpg|[[תל רכש]] בתקופה [[אביב|האביבית]] שבין [[פסח]] [[יום העצמאות|ליום העצמאות]]([[גבעה|הגבעה]] עם [[עתיקה|העתיקות]] שממנה צולמה [[תמונה|התמונה]]) למרגלות [[גבעה|הגבעה]] [[תל רכש]] נחל תבור [[אגן ניקוז|מנקז]] את [[נחל]] רכש.
קובץ:Nahal Tavor Basalt Canyon.jpg|נחל תבור
קובץ:97221 a bridge over nahal tabor PikiWiki Israel.jpg|[[גשר|הגשר]] של [[רכבת העמק]] [[האימפריה העות'מאנית|העותמאנית]] מעל [[ואדי|הואדי]] של נחל תבור באזור של נחל תבור שבו [[חורף|בחורף]] [[טמפרטורה|הטמפרטורות]] יכולות לעלות על 30 [[מעלות צלזיוס]].
קובץ:Nachal Tavor 15.jpg|ערוץ נחל תבור
</gallery>

== ראו גם ==
* [[גשר הרכבת הטורקי על נחל תבור]]
* [[תל רכש]]

==לקריאה נוספת==
***כל מקום ואתר**, הוצאת [[משרד הביטחון – ההוצאה לאור]], 2000.
*[[יעקב שורר]], **טיולי ישראל צפון**, הוצאת [[כתר הוצאה לאור]], עמ' 200–206, 2003.
* [[יואל אליצור (בלשן)|יואל אליצור]], **מקום בפרשה - גאוגרפיה ומשמעות במקרא**, ידיעות אחרונות, עמ' 121–127 - **נחל קישון - בחינה מחדש**.
* "נחל תבור" **מדריך ישראל החדש כרך 4: הגליל התחתון וחופו ובעקת כנרות''', בעריכת מושון גבאי ויצחקי גל, הוצאת משרד הביטחון 2001 עמ' 168–171.

## קישורים חיצוניים

* נחל תבור וקניון הבזלת, באתר רשות הטבע והגנים
* מסלול טיול בנחל תבור - מתוך הבלוג check in/Out.
* שמורת נחל תבור - באתר "טבע ונופים בישראל"
* 
* נחל תבור באופני הרים מלווה בתמונות, באתר "טיפוס בשטח"
* מסלול הטיול ונקודות מעניינות בנחל תבור
* מסלול טיול בנחל תבור, באתר יאיר טיולים
* 
* תוכנית אב, נחל תבור 25 במאי 2009

## הערות שוליים

קטגוריה:הגליל התחתון: שמורות טבע
קטגוריה:הגליל התחתון: נחלים
קטגוריה:יובלי הירדן